b'\n_START_ARTICLE_\nMario & Luigi: Superstar Saga\n_START_SECTION_\nHandling\n_START_PARAGRAPH_\nHandlingen begynner i slottet i Mushroom Kingdom, hvor Prinsesse Peach skal ta imot en ambassad\xc3\xb8r fra Beanbean Kingdom. N\xc3\xa5r ambassad\xc3\xb8ren ankommer slottet viser det seg at det er den onde heksen Cackletta i forkledning. Godt hjulpet av sin assistent Fawful, presterer hun \xc3\xa5 stjele Prinsesse Peach sin stemme og erstatter den med et eksplosivt vokabular. Mario og Luigi er ikke sene om \xc3\xa5 komme prinsessen og hennes hoff til unnseting, men bedrageren og hennes medhjelper har allerede forsvunnet. Sammen med Bowser, som egentlig hadde tenkt \xc3\xa5 kidnappe prinsessen, drar de etter Cackletta og Fawful til det ukjente og mystiske Beanbean Kingdom for \xc3\xa5 f\xc3\xa5 tilbake stemmen til prinsessen.'